ওশেটিয়া
ওসেটিয়া ( অসেটীয়: Ирыстон/Ир; রুশ: Осетия ; জর্জীয়: ოსეთი ) হল ককেশাস পর্বতমালার উভয় পাশে অবস্থিত একটি জাতিভাষাগত অঞ্চল, যা মূলত ওসেটীয় জাতির লোকদের দ্বারা অধ্যুষিত। ওসেটীয় ভাষা ইন্দো-ইউরোপীয় ভাষার পরিবারের পূর্ব ইরানী শাখার অংশ। এই অঞ্চলের উত্তর অংশটি রাশিয়ান ফেডারেশনের অন্তর্গত, যা উত্তর ওসেটিয়া-আলানিয়া প্রজাতন্ত্র নামে পরিচিত এবং বিশ্বের বেশিরভাগ দেশ ককেশাস পর্বতমালার দক্ষিণে অবস্থিত এটির দক্ষিণ অংশকে জর্জিয়ার অংশ মনে করে। তবে এই অংশটি রুশ-সমর্থিত দক্ষিণ ওসেটিয়া প্রজাতন্ত্রের ডি ফ্যাক্টো সরকারের নিয়ন্ত্রণে রয়েছে, যা কার্যত একটি স্বাধীন দেশের মতো।